### Beslutningstema

I denne sag besluttes, om kommunalbestyrelsesmedlemmer i valgperioden 2026-2029 skal have mulighed for at få dokumenteret tabt arbejdsfortjeneste mod en reduktion i det faste vederlag. Den nuværende Kommunalbestyrelse skal senest 30. juni 2025 træffe beslutningen gældende for den kommende valgperiode.

### Historik

Hidtil har kommunalbestyrelsesmedlemmer haft ret til at få erstatning for tabt arbejdsfortjeneste mod en reduktion i det faste vederlag. Ordningen har ikke været benyttet i denne valgperioden. I valgperioden 2018-2021 blev den benyttet af ét kommunalbestyrelsesmedlem.

### Sagsfremstilling

Fra 1. januar 2026 ændres reglerne om erstatning for tabt arbejdsfortjeneste, så ordningen bliver en tilvalgsordning for den enkelte kommunalbestyrelse. Det betyder, at ordningen fra 2026 kun kan benyttes af medlemmer af Tønder Kommunalbestyrelse, hvis den nuværende kommunalbestyrelse har truffet beslutning herom. Beslutningen skal træffes senest seks måneder før funktionsperiodens udløb, og den vil have bindende virkning for den kommende valgperiode.

Kommunalbestyrelsen skal derfor senest den 30. juni 2025 beslutte, om det i den kommende valgperiode skal være muligt at få vederlag efter reglerne om erstatning for tabt arbejdsfortjeneste. Fristen er absolut, og beslutningen kan ikke ændres af den nyvalgte kommunalbestyrelse.

De nuværende retningslinjer for tabt arbejdsfortjeneste er vedhæftet. Her fremgår bl.a. krav til dokumentation. Lønmodtagere skal dokumentere, at der er foretaget et løntræk. For kommunalbestyrelsesmedlemmer med selvstændigt erhverv skal dokumentationen ske via revisorerklæring. Disse dokumentationskrav vil fortsat gælde.

### Økonomi

En eventuel udgift til dokumenteret tabt arbejdsfortjeneste afholdes inden for det afsatte beløb til vederlag for kommunalbestyrelsesmedlemmer. I fald der gives tabt arbejdsfortjeneste til et kommunalbestyrelsesmedlem, reduceres det faste vederlag for pågældende.

### Lovgrundlag

Styrelsesloven.

### Indstilling Direktionen indstiller,

at der gives mulighed for at få erstatning for dokumenteret tabt arbejdsfortjeneste i valgperioden 2026-2029, og

at indstillingen videresendes til Kommunalbestyrelsen.

**Beslutning i Økonomiudvalget den 22. maj 2025, pkt. 3:**

Indstillingen anbefales.

Arne Kjeldsen deltog ikke i mødet.

### Beslutning

Indstillingen godkendt.